تورکیه پرزیدنتی رجب طیب اردوغان، 15 ژوئیه‌ده کودتا گیریشیمینده اولان‌لاری "وورون" دئییل "توتون" امری وئردیک‌لرینی ایفاده ائده‌رک؛
"ای دونیا هله سن بیزه هانسی گؤزله باخیرسان؟ بیز توتوب عدالته تسلیم ائدیریک، سیز ایسه قالخیب 'ناراحات‌لیق ایله ایزلییریک دئییرسینیز. بو تربییه‌سیزلیک دئییل می؟ بو میللته قارشی تربییه‌سیزلیک دئییل می؟ "دئدی.
اردوغان، پرزیدنت ساراییندا دوزنلن عدلیه ایل آچیلیش مراسیمینده دانیشدی.
پرزیدنت اردوغان، او گئجه 241 شهیده قارشی، کودتاچیلرینی 30 جیواریندا اؤلوم اولماسی‌نین، گوونلیک گوجلرینه 'چئوریلیش ائدن‌لرین هامی‌سینی وورون دئیه بیر تعلیمات وئریلمدیگینی گؤستردیگینی سؤیله‌دی.
15  ژوئیه گئجه‌سی داستان یازان تورک میللتی ایله فخر ائتدیگینی ایفاده ائدن پرزیدنت؛
"تورک میللتی حقیقتن چوخ بؤیوک، چوخ اصیل. دونیادا گله‌جگی اوچون ان معاصیر سیلاح‌لارین قارشی‌سینا چیخا‌جاق جسارته صاحب باشقا میللت واردیر می، بیلمیرم "دئیه دانیشدی.
15 ژوئیه گئجه‌سی ان یاخشی ایمتحانی وئرن تشکیلات‌لاردان بیری‌نین ده عدالت تشکیلاتی اولدوغونا دقت چکن اردوغان، حاکم، ساوجی و وکیل‌لرین ایندی ده عدالتین ان یاخشی شکیلده یئرینه یئتیریلمه‌سی اوچون چالیشماسی لازیم اولدوغونو قید ائتدی.
مراسیمده چیخیش ائدن یارغیتای باشقانی ایسماعیل روشدو جیریت، کودتا گیریشیمینه قاتیلان فتح الله‌چی ترور تشکیلاتی عضو‌لری‌نین موستقیل محکمه‌لرده عدالت‌لی شکیلده محاکیمه اولوناجاغینی سؤیله‌دی.
